Folketing
2006-11-09

i administrative udgifter for branchen kan vi lægge i graven, og vi står i dag med noget, hvor man anslår en omkostning på mellem 100 mio. kr. og 200 mio. kr. Derfor mener jeg også, at hele drøftelsen omkring proportionalitet er lukket. Selvfølgelig skal Danmark være foregangsland, når det gælder om at beskytte sine borgere, og når det gælder om at bekæmpe terrorismen. Hr. Morten Helveg Petersen har været inde omkring: Hvorfor udsætter vi ikke det her? Vi har jo god tid. Det synes jeg faktisk er en lidt naiv radikal holdning til netop dette vigtige spørgsmål. Jeg har det faktisk ret godt med, at vi i Danmark siger: Det her er så vigtigt, når det gælder om at beskytte vores borgere, at her vil vi ikke vente. Vi har ingen grund til at udsætte det her, som jeg ser det. Tværtimod mener jeg, at her handler det om først og fremmest at sikre borgerne så hurtigt som muligt og så godt som muligt. Så kan man altid diskutere, om der kan være nogen huller i systemerne.